UPDATE Liderul grupului PSD din Camera Deputaților, Daniel Suciu, a anunțat că Mihai Mohaci și Mihai Popa, care plecaseră la începutul lunii decembrie la partidul lui Victor Ponta, revin la PSD.





Inițial, surse din grupul parlamentar al social-democraților anunțaseră pentru HotNews.ro că cei doi intenționează să revină la PSD.

Potrivit surselor citate, vor mai exista „racolări” din rândul opoziției după sărbători.







La începutul lunii decembrie patru deputați PSD, printre care și liderul din Caraș-Severin Ion Mocioalcă, și-au anunțat plecarea din PSD și înscrierea în partidul lui Victor Ponta, Pro România. Este vorba de deputații Ion Mocioalcă, Ion Spânu, Mihai Popa și Mihai Mohaci.







